Saai verskaf platform vir reisdokumente tydens COVID-19-inperking - ProAgri
Saai verskaf platform vir reisdokumente tydens COVID-19-inperking
by Specialist Writer 25th March 2020, 4:43 pm 63 Views 0 Comments
Saai, die organisasie vir familieboere, het ’n webgebaseerde platform vir familieboere en hulle werkers geskep waar noodsaaklike reisdokumente wat tydens die verpligte 21 dae lange COVID-19-inperking benodig word, opgelaai kan word.
Landbou- en voedselvoorsieningverwante operasies, insluitend boerdery-, veeartsenykundige en plantegesondheiddiensverskaffers, plaagbeheerdienste, en chemiese en kunsmisverskaffers is geklassifiseer as noodsaaklike dienste vir volgehoue besigheid wat die gesondheid en veiligheid van Suid-Afrikaners ondersteun. Tydens hierdie tydperk gaan familieboere en hulle werknemers na en van plase moet reis om in staat te wees om hulle onderskeie funksies en take te verrig.
“Ons webgebaseerde platform laat enige persoon wat as noodsaaklike dienste vir volgehoue besigheid in die landbousektor geklassifiseer word toe om noodsaaklike dokumente op te laai ten einde te bewys dat hulle reise wel wettig is binne die staat van inperking. Die stelsel stuur dan ’n e-pos aan deelnemers wat ’n PDF-dokument met al hulle inligting bevat. Saai sal ook ’n kaartjie aan intekenaars WhatsApp met ’n QR-kode wat al die nodige inligting sal bevat,” sê Francois Rossouw, uitvoerende hoof van Saai. QR-tegnologie is vrylik beskikbaar en kan by enige toepwinkel afgelaai word.
Saai voorsien ’n mate van frustrasie by padblokkades, veral tydens die vroeë stadium van die inperking. Gegewe die uitdagings om met owerhede op alle vlakke te kommunikeer, hoop Saai om ’n bydrae te lewer tot die ongehinderde voortsetting van die voedselketting deur die skep van hierdie digitale hulpmiddel, tesame met die samevoeging van pogings om ’n oplossing voor te stel en met die owerhede in gesprek te tree.
Hierdie diens is gratis en beskikbaar vir alle familieboere.
Toegang daartoe kan hier verkry word: https://bit.ly/COVID_Travel_Docs
Vrystaat Landbou sal saamwerk om eiendomsreg te beskerm
Nuwe landbou-organisasie in landbou
Wat is die beste manier om na wolskape oor te skakel?
Previous article Landbou, ‘n strategiese sektor, moet nóú veilig wees!
Next article Goeie nuus vir voedselsekerheid: Geskatte mielie-oes is 31% groter as in 2019
Landbou, ‘n strategiese sektor, moet nóú veilig wees!
Goeie nuus vir voedselsekerheid: Geskatte mielie-oes is 31% groter as in 2019
Afrikaanse grappe Agri Frequencies Agrilag Agri SA boere bokhaar bokhaarmark bonnox CLAAS Covid-19 domboer Droogte grappe grond John Deere Jupidex Kubota livestock merino wol merinowol mielies nampo oesskattingskomitee onteiening sonder vergoeding plaasaanvalle Reinke SAAI scania stropers stroperverkope Timac Agro TLU SA trekkers trekkerverkope Valtrac veilings VL Vragmotors vrystaat Vrystaat Landbou wol wolmark wolmark daal wolmark styg wool